Við vitum að ástandið er alvarlegt í loftslagsmálum . Ísland vill og getur verið fyrirmynd . Við erum að gera vel á mörgum sviðum , en vitum líka að við þurfum , verðum og getum gert betur til að draga úr losun gróðurhúsaloftegunda . Setjum okkur skýrt markmið um að notkun jarðefnaeldsneytis á Íslandi verði hætt árið 2035 . Óljós prósentu markmið , sem eru ekki að skila árlegum árangri í samdrætti á losun , virka ekki . Staðfestum þetta markmið með lagasetningu sem skuldbindur stjórnvöld að vinna með skipulögðum hætti að þessu markmið og skila reglulega skýrslu um framgang og framvindu . Ísland hefur allar forsendur til að vera fyrirmynd í loftslagsmálum . Í dag erum við það ekki , en við getum auðveldlega orðið það . Við erum eyja sem flytur inn allt sitt jarðefnaeldsneyti . Það er samfélagslega hagkvæmt fyrir okkur að hætta að flytja það inn og skipta yfir í innlenda orkugjafa . Við eigum næga endurnýjanlega orku , eitthvað sem nágrannaþjóðir okkar öfunda okkur mikið af . Notum hana af skynsemi og notum hana rétt . Notum hana til þess að losna við bensín og dísil reykinn sem veldur okkur skaða og spillir heilsu . Auglýsing Landvernd hefur lýst eftir skýrum og mælanlegum markmiðum í loftslagsmálum . Að hætta brennslu jarðefnaeldsneytis er lykillausn . Að græða upp örfoka land og endurheimta votlendi er nauðsynleg viðbót . Orkuskipti í samgöngum eru hafin og nær allir bílaframleiðendur í heiminum í dag framleiða nú rafmagnsbíla . Þróunin hefur jafnvel farið fram úr björtustu vonum . Þetta er hægt ! Nýlega var einnig birt grein í Morgunblaðinu um þær framfarir sem eru að eiga stað varðandi að rafvæða flugsamgöngur í framtíðinni . Það þarf kjark og útsjónarsemi til þess að vera fyrirmynd ; til að taka erfiðar , en til lengri tíma litið skynsamlegar ákvarðanir . Það er augljóst að Ísland getur verið sjálfbært um orku og því ætti það að vera sjálfsagt mál að setja okkur slíkt markmið . Gerum betur í loftslagsmálum , setjum skýr markmið um að Íslandi verði jarðefnaeldsneytislaust árið 2035 . Til þess að komast þangað þarf að feta sig áfram með markvissum hætti á næstu árum : 2020 Auka fjármagn í nýsköpun og þróun fyrir notkun hreinna orkugjafa í flugsamgöngum í samstarfi við grannþjóðir . 2023 Banna innflutning á bensín og dísilbílum . 2025 Banna innflutning vinnuvélum og tækjum sem ekki ganga fyrir hreinum orkugjöfum . 2025 Öll opinber framkvæmdasvæði noti eingöngu tæki sem ganga fyrir hreinum orkugjöfum . 2025 Jarðefnaeldsneytislausar almenningssamgöngur á landi Höfundur er varaformaður Landverndar og í forsvari fyrir loftslagshóp samtakanna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .